wickkiey/tamil-wikipedia-chunked huggingface dataset:
# சோபனா

## நடித்த தமிழ்த் திரைப்படங்கள்

- எனக்குள் ஒருவன்
- விரதம்
- இது நம்ம ஆளு
- சட்டத்தின் திறப்பு விழா
- பாட்டுக்கு ஒரு தலைவன்
- சிவா
- பொன்மன செல்வன்
- வாத்தியார் வீட்டுப் பிள்ளை
- எங்கிட்ட மோதாதே
- மல்லுவேட்டி மைனர்
- சத்தியவாக்கு
- துறைமுகம்
- தளபதி
- போடா போடி
# பத்மபிரியா ஜானகிராமன்

**பத்மபிரியா** தென்னிந்தியத் திரைப்பட நடிகை ஆவார். இவர் தமிழ், மலையாளம், வங்காளம், தெலுங்கு போன்ற மொழிப்படங்களில் நடித்து வரும் இவர் பல மாநில, தேசிய விருதுகளை வென்றுள்ளார். சீனு வசந்தி இலட்சுமி என்னும் தெலுங்குத் திரைப்படம் மூலம் திரை உலகிற்கு அறிமுகம் ஆனவர்.
# பத்மபிரியா ஜானகிராமன்

## பிறப்பு

பத்மபிரியா தில்லியில் வசித்த தமிழ் பெற்றோரின் மகள் ஆவார். இவரின் தந்தை ஜானகிராமன், இந்திய ராணுவத்தில் பணிபுரிந்தவர் மற்றும் தாய் விஜயா ஆவார். பத்மபிரியா தில்லியில் பிறந்து, பஞ்சாப்பில் வளர்ந்தார்.
# பத்மபிரியா ஜானகிராமன்

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2004 | *சீனு வசந்தி இலட்சுமிi* | வசந்தி | தெலுங்கு |  |
| 2004 | *அமிர்தம்* | சைனபா கோபிநாதன் | மலையாளம் |  |
| 2005 | *தவமாய் தவமிருந்து* | வசந்தி ராமலிங்கம் | தமிழ் | தென்னந்திய சிறந்த நடிகைக்கான பிலிம்பேர் விருது |
| 2006 | *பட்டியல் (திரைப்படம்)* | சரோஜா | தமிழ் |  |
| 2006 | *யேஸ் யுவர் ஹானர்* | மாயா ரவிசங்கர் | மலையாளம் | கேரள மாநில இரண்டாவது நடிகைக்கான விருது |
| 2007 | *அஞ்சில் ஒரல் அர்ஜூனன்* | பவித்ரா | மலையாளம் |  |
| 2007 | *சத்தம் போடாதே* | பானுமதி | தமிழ் |  |
| 2007 | *பரதேசி* | உசா | மலையாளம் |  |
| 2007 | *நாளு பெண்ணுங்கள்l* | குன்னிபெண்ணு | மலையாளம் |  |
| 2007 | *டைம் (2007 திரைப்படம்)* | சுசன் மேரி தாமஸ் | மலையாளம் |  |
| 2007 | *மிருகம் (திரைப்படம்)* | அழகம்மா அய்யனார் | தமிழ் | சிறந்த நடிகைக்கான தமிழ் நாடு விருது பரிந்துரை —விஜய் விருதுகள் (சிறந்த நடிகை) |
| 2008 | *லேப்டாப் (2008 திரைப்படம்)* | பயல் | மலையாளம் |  |
| 2009 | *பொக்கிசம்* | நதிரா | தமிழ் | பரிந்துரை —சிறந்த நடிகைக்கான பிலிம்பேர் விருது
பரிந்துரை - விஜய் விருதுகள் (சிறந்த நடிகை) |
| 2010 | *இரும்புக் கோட்டை முரட்டு சிங்கம்* | பப்பாளி | தமிழ் |  |
| 2010 | *தமாசு (திரைப்படம்)* | டாக்டர். சாந்தி | கன்னடம் |  |
| 2011 | *சீனியர்ஸ்* | இந்து | மலையாளம் |  |
| 2011 | *சீனேகவீடு* | சுனந்தா | மலையாளம் |  |
| 2011 | *நாய்கா* | மலையாளம் |  |  |
| 2012 | *அப்பரஞ்சித துமி* | குஹூ | Bengali |  |
| 2012 | *கோப்ரா* | மலையாளம் |  |  |
| 2012 | *பேச்சுலர் பார்டி* | மலையாளம் | கப்பா கப்பா திரைப்பாடலுக்கு சிறப்புத் தோற்றம் |  |
| 2012 | *நம்பர் 66 மதுர பஸ்* | சூரியா பத்மம் | மலையாளம் |  |
| 2012 | *இவன் மகாரூபன்* | அம்மினி | மலையாளம் |  |
| 2012 | *பாப்பின்ஸ்* | கந்தா | மலையாளம் |  |
| 2013 | *மேட் டேட்* | டாக்டர். ரஷ்யா | மலையாளம் |  |
| 2013 | *லேடீஸ் அண்டு ஜென்டில்மேன் (மலையாளத் திரைப்படம்)* | மலையாளம் |  |  |
| 2013 | *தங்க மீன்கள்* | தமிழ் | } |  |
# விக்கிப்பீடியா:ஆலமரத்தடி/தொகுப்பு41

## செப்டம்பர் 24, 2010 கூகுள் சந்திப்பு

கூகுளுடன் நிகழ்ந்த சந்த்திப்பு, எடுக்கப்பட்ட முடிவுகள் பற்றி இங்கே பதிவு செய்துள்ளேன்--சோடாபாட்டில் 04:50, 25 செப்டெம்பர் 2010 (UTC)
:நன்றி சோடாபாட்டில். -- சுந்தர் <sup>\பேச்சு</sup> 02:34, 27 செப்டெம்பர் 2010 (UTC)
# விக்கிப்பீடியா:ஆலமரத்தடி/தொகுப்பு41

## செய்திமடல்

நேற்று பெங்களூருவில் வெளியிடப்பட்ட "Wikimedia India Community Newsletter" என்னும் செய்திமடலை http://commons.wikimedia.org/wiki/File:Wikimedia_India_Community_Newsletter_2010_September.pdf என்னும் இணைப்பில் இருந்து பதிவிறக்கம் செய்யலாம். பயனர்கள் இதை ஆர்வமுள்ள நண்பர்களுக்கும் மற்றவர்களுக்கும் அனுப்பி விக்கித் திட்டங்களை அறிமுகப்படுத்தலாம். --மயூரநாதன் 11:49, 25 செப்டெம்பர் 2010 (UTC)
# விக்கிப்பீடியா:ஆலமரத்தடி/தொகுப்பு41

## தமிழ் இணைய மாநாட்டு நிறைவு விழா சந்திப்பு

சென்னையில் இன்று மாலை, தமிழ் இணைய மாநாட்டு நிறைவு விழா சந்திப்பு ஒன்று நடைபெறுகிறது. இதில் கலந்து கொள்ளுமாறு சுந்தர், பரிதிமதி, எனக்கு அழைப்பு விடுத்துள்ளனர் (கட்டுரைப் போட்டி ஏற்பாடுகள் தொடர்பான திட்டமிடலில் நேரடியாக கலந்து கொண்டவர்கள் என்ற முறையில்). சுந்தரும் பரிதிமதியும் வர முயல்வதாக கூறியுள்ளார்கள். நான் கலந்து கொள்ள இருக்கிறேன். (இது போன்ற தொடர்புகளைப் பேண, தமிழ் விக்கியில் இருந்து யாராவது ஒருவராவது மாற்றி மாற்றியாவது சென்று கலந்து கொள்வது நல்லது..). வாய்ப்பு கிடைத்தால், தற்போதைய தமிழ் விக்கி நிகழ்வுகள், விக்கிமீடியா நிறுவனத்தின் இந்திய வளர்ச்சித் திட்டம் ஆகியவற்றைப் பற்றி எடுத்துரைக்கிறோம்--இரவி 08:30, 28 செப்டெம்பர் 2010 (UTC)  
:என்னால் கலந்து கொள்ள இயலாது, இரவி. -- சுந்தர் <sup>\பேச்சு</sup> 08:39, 28 செப்டெம்பர் 2010 (UTC)  
தமிழக அரசு தகவல் தொழில்நுட்பத் துறை ஏற்பாட்டில், நேற்று நடந்த சந்திப்பில் கலந்து கொண்டேன். தகவல் தொழில்நுட்பத் துறை அமைச்சர், உயர் அலுவலர்கள் கலந்து கொண்டனர். மாநாட்டின் நல்விளைவாக பலரும் விக்கி விழிப்புணர்வைக் குறிப்பிடும் அளவு விக்கிப்பீடியா பலரின் மனதில் பதிந்துள்ளதைக் காண முடிந்தது. போட்டிகளை தொடர்ந்து ஆண்டு தோறும் நடத்த இருப்பதாக ஒன்றுக்கு இரு முறை த.தொ. துறைச் செயலர் குறிப்பிட்டார். நடந்து முடிந்த போட்டிகள் போன நிதியாண்டுக் கணக்கிலேயே வரும் என்பதால் அடுத்த போட்டிகளுக்கான ஏற்பாடுகளை உடனே கூட தொடக்கலாம் என்று தெரிவித்தார். போட்டிகளை இந்திய அளவில் கூட நடத்தலாம் என்று குறிப்பிட்டேன். எனினும், அரசு தமிழர் அளவில் நடத்துவதிலேயே ஈடுபாடு காட்டும் என்றும் தெளிவுபடுத்தினார். இந்த முறை போட்டிக்கு வந்த கட்டுரைகள் அடங்கிய இறுவட்டுத் தொகுப்பை ஆவணப்படுத்தல் காரணங்களுக்காக வேண்டினார்கள். விரைவில் கையளிப்பதாகச் சொல்லி உள்ளேன்.  
தமிழ் இணையக் கல்விக்கழகத்துடன் இணைந்து ஆசிரியர்களுக்குப் பயிற்சிப் பட்டறை ஒழுங்கு செய்தல், திருச்சி அண்ணா பல்கலையுடன் இணைந்து மாணவர்களுக்குப் பயிற்சி அளித்தல் குறித்த வாய்ப்புகளையும் குறிப்பிட்ட கல்லூரி அலுவலர்களுடன் பேசி அறிந்து கொண்டேன்.  
இந்திய மொழி விக்கிகளில் உள்ளடக்கத்தை உயர்த்த தானியங்கி மொழிபெயர்ப்பே வழி என்று மைக்ரோசாப்ட் ஆய்வாளர்கள் குறிப்பிட்டதாக முனைவர். அனந்தகிருட்டிணன் குறிப்பிட்டார். இது குறித்து அரசுகளுடன் புரிந்துணர்வு ஏற்படுத்திக் கொள்ள அவர்கள் விரும்புவது போலவும் அவர் தெரிவித்தார். ஏற்கனவே கூகுள் நம்முடன் செய்து வரும் திட்டத்தை எடுத்துக்கூறினேன்.  
பொதுவாக பலரும் விக்கியின் வளர்ச்சியில் ஈடுபாடு காட்டினாலும், அதற்குப் பின் உள்ள சமூகம், மனித உழைப்பால் உறுதிப்படுத்தப்படும் தரம் ஆகியவற்றின் முக்கியத்துவத்தை இன்னும் புரிந்து கொள்ளவில்லை என்று தோன்றுகிறது. தளம் - < உள்ளடக்கம் என்ற அளவிலேயே கண்ணோட்டம் உள்ளது. எனவே, வாய்ப்புள்ள இடங்களில் கூட்டு முயற்சிகளை மேற்கொள்ளும் அதே வேளை தமிழ் விக்கியின் தரம், சமூகத்தின் இறையாண்மை ஆகியவற்றை விட்டுக் கொடுக்காமலும் காக்க வேண்டும்--இரவி 11:23, 29 செப்டெம்பர் 2010 (UTC)
:நன்றி இரவி! நீங்கள் கருத்துகளை மிக நன்றாக எடுத்துரைத்தும் பகிர்ந்து கொண்டும் உள்ளீர்கள்.--செல்வா 03:17, 30 செப்டெம்பர் 2010 (UTC)
# விக்கிப்பீடியா:ஆலமரத்தடி/தொகுப்பு41

## வெக்டார் நிரல்

மீடியாவிக்கி:Vector.css கோப்பை உருவாக்கி யுள்ளேன். த. விக்கியில் வேலை செய்யாத சில வார்ப்புருக்களை வேலை செய்ய வைப்பதற்காக இந்த முயற்சி. இதனால் வெக்டார் தோலை உபயோகிப்பவர்ளுக்கு சில மாற்றங்கள் தெரியலாம். எங்காவது புதிய வழு உண்டாகியிருந்தால் மேலுள்ள .css கோப்பை தொகுத்து காலி செய்து விடுங்கள் (நான் சோதனை செய்த வரை எதுவும் பிழை இருப்பது போல தெரியவில்லை). புதிய .css கோப்பு வருவதற்கு உங்க cache ஐ காலி செய்ய வேண்டும். இதை கீழே உள்ளதைச் செய்ய வேண்டும்  
இதை செய்து விட்டு ஏதேனும் வழு ஏற்பட்டுள்ளதா என்று பரிசோதித்துப் பார்க்குமாறு அனைவரையும் கேட்டுக் கொள்கிறேன்.--சோடாபாட்டில் 14:57, 28 செப்டெம்பர் 2010 (UTC)
# விக்கிப்பீடியா:ஆலமரத்தடி/தொகுப்பு41

## விடுபதிகை பிரச்சனை

கொஞ்ச நாளாக அடிக்கடி லாகவுட் ஆகுகிறது. எனக்கு மட்டுமென்று நினைத்தேன். அண்மைய மாற்றங்களில் பார்த்தால் வேறு பலருக்கும் இது நடப்பது போலத் தெரிகிறது. சில மாதங்களுக்கு முன் முகுந்த் இதே கேள்வியை எழுப்பியிருந்தார். இதைப்பற்றி யாருக்காவது ஏதாவது தெரியுமா?--சோடாபாட்டில் 09:00, 29 செப்டெம்பர் 2010 (UTC)
:எனக்கு அப்படி ஒன்றும் நிகழ்வதில்லை. விரும்பாவிட்டாலும் லாகின்னிலேயே வருகிறது:)--Kanags <sup>\உரையாடுக</sup> 08:00, 30 செப்டெம்பர் 2010 (UTC)
:எனக்கும் இப்படி ஏதும் நிகழ்வதில்லையே! --செல்வா 16:38, 2 அக்டோபர் 2010 (UTC)  
ஒரே ஒரு முறை நான் விடுபதிகை சிக்கலை சந்தித்தேன். --குறும்பன் 17:56, 2 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு41

## தமிழ் விக்கிப்பீடியா என்பதை வழிமாற்ற வேண்டாம்

தமிழ் விக்கிப்பீடியா உள் இணைப்பு தற்போது வழிமாற்றப்பட்ட முதற் பக்கத்க்கு போகிறது. அதை வழிமாற்றாமல், ஒரு கட்டுரையாக ஆக்க வேண்டும். --Natkeeran 19:19, 2 அக்டோபர் 2010 (UTC)  
:ஆம், விரைந்து செய்ய வேண்டும். -- சுந்தர் <sup>\பேச்சு</sup> 05:13, 3 அக்டோபர் 2010 (UTC)  
::தமிழ் விக்கிப்பீடியா (மொழிவாரி விக்கிப்பீடியாக்கள்) என்ற கட்டுரை உள்ளது. அதற்கு வழிமாற்றி விடலாம்.--Kanags <sup>\உரையாடுக</sup> 06:54, 3 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு41

## மடற்குழு

தமிழ் விக்கித் திட்டங்கள் தொடர்பான அறிக்கைகளுக்கும், வெளியாட்களுடனான கலந்துரையாடல்களுக்கும், சில வேளைகளில் நமக்கிடையேயான உரையாடல்களுக்கும் https://lists.wikimedia.org/mailman/listinfo/wikita-l என்ற மடற்குழுவைப் பயன்படுத்தலாம். -- சுந்தர் <sup>\பேச்சு</sup> 05:09, 3 அக்டோபர் 2010 (UTC)
:மிக்க நன்றி. பயனுடையதாக இருக்கும் என்று நம்புகிறேன்.--செல்வா 01:04, 4 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு41

## எழுத்துப்பிழை திருத்தப்பட வேண்டும்

கட்டுரையின் ஒவ்வொரு பக்கத்திலும் மேற்பகுதியில் இடம் பெற்றுள்ள ‘’தொகு’’ எனும் இடத்திற்கு உலாவியைக் கொண்டு செல்லும் பொழுது பார்வைக்கு ஒரு பெட்டிச் செய்தி கிடைக்கிறது. இந்த பெட்டிச் செய்தியில் ”நீங்கள் இப்பக்கத்தை தொக்குக்க முடியும். “முன்தோற்றம் காட்டு” பொத்தானைப் பயன்படுத்திய பின்ன உங்கள் மாற்றங்களைச் சேமிக்கவும்.[alt-e]" என்று உள்ளது. இந்தச் செய்தியிலுள்ள ’’’தொக்குக்க’’’ என்பது ’’’தொகுக்க’’’ என்றும், ’’’பின்ன’’’ என்பது ’’’பின்னர்’’’ என்றும் சரி செய்யப்பட வேண்டும்.--தேனி.எம்.சுப்பிரமணி. 05:42, 3 அக்டோபர் 2010 (UTC)  
: நன்றி சுப்பிரமணி. திருத்தி விட்டேன். திருத்தப்பட்ட செய்தி இங்குள்ளது. இந்த மாற்றம் த. விக்கியில் தெரிவதற்கு ஓரிரு நாட்கள் வரை ஆகலாம். மீடியாவிக்கி மாற்றங்களை உடனுக்குடன் அவர்கள் வெளியிடுவதில்லை. சேர்த்து வைத்து வெளியிடுகிறார்கள். அடுத்த வெளியீட்டின் போது. இந்த மாற்றம் இங்கு தெரியும். நீங்களும் translate wiki யில் கணக்கு தொடங்கி விட்டால் நீங்களே மாற்றி விடலாம். (நான் ஒரு வாரமாக அங்கே தட்டுத் தடுமாறி சுற்றிக் கொண்டிருக்கிறேன் :-)). திருச்சி பெரியண்ணனும் செல்வாவும் அங்கே தற்சமயம் முனைப்பாக தமிழாக்கப் பணியில் ஈடுபட்டு வருகிறார்கள். ஏதேனும் சந்தேகம் இருப்பின் அவர்களைக் கேட்டுக் கொள்ளலாம். --சோடாபாட்டில் 05:57, 3 அக்டோபர் 2010 (UTC)  
:: நானும் translatewiki-ல் துழாவித்துழாவிக் களைத்து விட்டேன். இப்போதுதான் புரிகிறது, நான் தேடத்தொடங்கும் முன் சோடாபாட்டில் பிழையைத் திருத்தியுள்ளார் என்று. :) இந்தப் பிழையைச் சுட்டியமைக்கு நன்றி சுப்பிரமணி. மீடியாவிக்கிச் செய்திகளில் உள்ள பிழைகள் பல்லாயிரம் கட்டுரைகளில் தென்படுவதில் கூடுதல் கவனம் தேவை. -- சுந்தர் <sup>\பேச்சு</sup> 06:17, 3 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு41

## 25,000 கட்டுரைகள்

வெகு விரைவில் நாம் 25,000 கட்டுரைகளை எட்ட இருக்கிறோம். இதுகுறித்து முறைப்படியான அறிவிப்பு ஒன்றை தமிழ்விக்கி வலைப்பதிவிலும் கீச்சு ஓடையிலும் வெளியிடலாமே? வத்சன் கீச்சு ஓடையின் கடவுச்சொல்லை வைத்துள்ளார். Cotweet-ஐப் பயன்படுத்தினால் ஒன்றுக்கு மேற்பட்டவர்கள் செய்தி வெளியிடலாம். மலையாள விக்கி நண்பர்கள் அடிக்கடி இத்தகைய செய்திகளை வெளியிட்டுக் கொண்டிருக்கின்றனர். -- சுந்தர் <sup>\பேச்சு</sup> 14:41, 5 அக்டோபர் 2010 (UTC)
:இது இன்னுமொரு மைல்கல்தான். வெறும் எண்ணிக்கையில் மட்டுமல்லாமல், பல்வகைத் தர அளவீடுகளிலும் நல்ல வளர்ச்சி அடைந்துள்ளதாகவே எண்ணுகிறேன். எனினும் போதுமான அளவு கட்டுரைகளின் தரநிலைகளை நாம் அடையாளப்படுத்தவில்லை. 25ஆயி கட்டுரைகளில் எத்தனை முதல்தரமாக (5 நாள்மீன்/விண்மீன்), எத்தனை மிகநல்லகட்டுரையாக (4 நாள்மீன்/விண்மீன்), எத்தனை நல்ல கட்டுரையாக (3 நாள்மீன்/விண்மீன்) உள்ளன என்று அறிந்தால் நன்றாக இருக்கும். இவ்வகையான நல்ல கட்டுரைகள் எந்தெந்த பகுப்புகளில் (இயற்பியல், வேதியல், உயிரியல், நாடுகள்...) உள்ளன என்றும் அறியத் தேவை உள்ளது. 25 ஆயிரத்தில் 5 ஆயிரம் கட்டுரைகள் 3 நாள்மீன்/விண்மீன் தரத்துக்கு மேலுள்ளனவா? என்பதான கேள்விகள் உள்ளதுள் எழுகின்றன. பயனுடைய ஒரு கலைக்களஞ்சியமாக த.வி உருவாகிவருகின்றது என்பதில் எனக்கு ஓர் ஐயமும் இல்லை. பயனர்கள் யாவரின் கூட்டு வெற்றி இது. வாழ்க! மேலும் வளர்வோம் (பல கோணங்களில்)! --செல்வா 16:00, 5 அக்டோபர் 2010 (UTC)
::ஆம், செல்வா. இத்தகைய மதிப்பீடு இன்றியமையாதது. மிகுதியாக உயிரியல் கட்டுரைகளே எழுதிவிட்டுக் கடைசியாக டாலர் ஏலம் கட்டுரையில் இணைப்புகள் தர முனைந்தபோது பொருளியலில் பல அடிப்படையான தலைப்புகளில் கட்டுரைகளே இல்லை என்பதையும், பொருளியலைப் பற்றிய கட்டுரையே மெச்சத் தகுந்ததாக இல்லை என்றும் அறிந்து கவலையுற்றேன். கலாநிதிக்குப்பின் அத்துறையில் கூடுதல் ஆர்வமுடைய துறை ஆர்வலர்களை நாம் ஈர்க்கவில்லை என்று புலனாகிறது. இது போல ஒரு சில துறைகள் நலிவடைந்து இருப்பது நல்லதல்ல. -- சுந்தர் <sup>\பேச்சு</sup> 16:27, 5 அக்டோபர் 2010 (UTC)
:::ஆம் சுந்தர் பொருளியல் கோட்பாடுகள் பற்றி நிறைய எழுத வேண்டியுள்ளது. அக்டோபர் 6, 2010 ஆகிய இன்று 25,000 கட்டுரைகள் இலக்கை எட்டிவிடுவோம் என்று நினைக்கின்றேன். --செல்வா 04:56, 6 அக்டோபர் 2010 (UTC)
05:42, 6 அக்டோபர் 2010 (UTC)]]
25,000 மைல்கல் கட்டுரை அயோனியன் கடல் என்று நினைக்கிறேன். -- சுந்தர் <sup>\பேச்சு</sup> 05:31, 6 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு41

## திருத்தம் செய்ய வேண்டும்

- பயனர் புகுபதிகை செய்தவுடன் அனைத்துப் பக்கங்களின் மேல் பகுதியில் தோன்றும் Take me back, New features, பயனர் பெயர்,என் பேச்சு, என் விருப்பத்தேர்வுகள், என் கவனிப்புப் பட்டியல், என் பங்களிப்புக்கள், விடுபதிகை ஆகியவற்றில் அனைத்துத் தலைப்புகளிலும் உலாவியைக் கொண்டு செல்லும் பொழுது “உங்கள்...” என சுட்டுவதாக செய்தி கிடைக்கிறது. ஆனால், என் விருப்பத்தேர்வுகள் மட்டும் அப்படியே ”என் விருப்பத் தேர்வுகள்” எனக் காட்டுகிறது. இங்கும் ”உங்கள் விருப்பத் தேர்வுகள்” என்று சுட்டுவதாக இருந்தால்தானே சரியாக இருக்கும். --தேனி.எம்.சுப்பிரமணி. 01:26, 6 அக்டோபர் 2010 (UTC)  
:நன்றி சுப்பிரமணி செய்து விட்டேன். ஒரிரு நாட்களில் இங்கு வந்து விடும்.--சோடாபாட்டில் 03:25, 6 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு41

## உதவி

நேற்றிலிருந்து என்னால் புதிய பக்கங்களை உருவாக்கவோ பழைய பக்ககங்களைத் தொகுக்கவோ இயலவில்லை. தொகு இணைப்பை அழுத்தினால் index.php என்று பதிவிறக்கம் ஆகிறதே தவிர தொகுத்தல் பக்கம் வரவில்லை. நான் மொசீலா மற்றும் எபிக் உலாவிகளைப் பயன்படுத்துகிறேன். --பெ. கார்த்திகேயன் (Karthi.dr) 07:04, 6 அக்டோபர் 2010 (UTC)  
: இரண்டு வேலைகள் செய்து பாருங்கள் 1) உங்கள் உலாவியின் cache ஐ சுத்தமாக எடுத்து விடுங்கள் (உலாவி வழியாகவே, அல்லது முடிந்தால், os file/folder களையே நீக்குவது நலம் 2) இண்டெர்நெட் எக்ஸ்புளோரலும் இதே போல் நடக்கிறதா என்று சோதனை செய்து பாருங்கள்--சோடாபாட்டில் 07:12, 6 அக்டோபர் 2010 (UTC)
:: இரண்டு வேலைகளையும் செய்து விட்டேன். சரியாகவில்லை. --பெ. கார்த்திகேயன் (Karthi.dr) 07:29, 6 அக்டோபர் 2010 (UTC)  
:::கார்த்திகேயன், இது கட்டுரைவெளியில் மட்டும்தான் நிகழ்கிறதா? ஏனெனில் இங்கு ஆலமரத்தடியில் உங்களால் தொகுக்க முடிகிறதே. உங்கள் விருப்பத்தேர்வுகளில் வேறு இடைமுகத்தோலைத் தெரிவு செய்து பாருங்கள். -- சுந்தர் <sup>\பேச்சு</sup> 07:32, 6 அக்டோபர் 2010 (UTC)  
::::ஆலமரத்தடியிலும் +_ குறியீட்டை அழுத்தியோ அல்லது உட்தலைப்பில் உள்ள தொகு இணைப்பை அழுத்தியோ தான் தொகுக்க முடிகிறது. முதன்மைத் தொகு இணைப்பு பிரச்சனை செய்கிறது. இடைமுகத்தோலை மாற்றியும் சரியாகவில்லை. --பெ. கார்த்திகேயன் (Karthi.dr) 07:42, 6 அக்டோபர் 2010 (UTC)  
புகுபதிகை செய்யாது ஐ.பியாக தொகுக்க முடிகிறதா (பிரச்சனை உங்கள் பயனர் கணக்கிலா, மென்பொருளிலா என்பதை உறுதி செய்ய)--சோடாபாட்டில் 07:52, 6 அக்டோபர் 2010 (UTC)  
விடுபதிகை செய்தால் தொகுக்க முடிகிறது--பெ. கார்த்திகேயன் (Karthi.dr) 08:21, 6 அக்டோபர் 2010 (UTC)
:அப்படியெனில் சிறப்பு:Preferences/reset செய்து பாருங்கள். (**எச்சரிக்கை:** உங்கள் தனிப்பட்ட விருப்பத்தேர்வுகள் முன்னிருந்த நிலைக்குப் போய்விடும்.) -- சுந்தர் <sup>\பேச்சு</sup> 08:34, 6 அக்டோபர் 2010 (UTC)  
::நன்றி சுந்தர். பிரச்சினை தீர்ந்தது. ஆனால் சோடாபாட்டில் சொன்னது போல என்னுடைய பயனர் கணக்கில் தான் பிரச்சனை எனத் தெரிகிறது. அது என்னவாக இருக்கும்.--பெ. கார்த்திகேயன் (Karthi.dr) 08:58, 6 அக்டோபர் 2010 (UTC)  
:::ஏதேனும் புதுக்கருவியை முடுக்கியிருக்கலாம். ஆல்லது நீங்கள் தெரிவு செய்திருந்த தோலுக்கான CSS-நிரல் அண்மையில் மாற்றப்பட்டிருக்கலாம். -- சுந்தர் <sup>\பேச்சு</sup> 09:08, 6 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு41

## Fundraising 2010: Beat Jimmy Challenge

First, congrats on 25,000 articles!!  
The Fundraising Committee is issuing all interested community members a challenge: we want you to beat Jimmy. The appeal from Jimmy Wales and the corresponding banner have been tested head-to-head with other successful banners, and the results are clear: it's our best performing message... by a lot. This year we have a lofty fundraising goal; we need all of our banners to bring in donations like the Jimmy Appeal, but no one wants to keep the Jimmy banner up for two months. We want to run donor quotes, and other wonderful ideas, but we have to have banners that work as well as or better than the Jimmy appeal.  
We've just released the highlights from a donor focus group, and the results of our donor survey. With one month to the launch of the fundraiser, the messages we test must be driven by data from our tests and surveys - we can no longer rely on instinct alone.  
We've redesigned our fundraising meta pages with the Jimmy challenge; check out the survey results and propose/discuss banners that reflect these findings. Add the banners you think will 'beat Jimmy' here to be tested **Tuesday October 12** against Jimmy. -Dgultekin 00:06, 7 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு41

## தேவையற்ற மாற்றம்

தமிழ் விக்கிப்பீடியாவின் பக்க வடிவமைப்பு மாற்றம் செய்யப்பட்டதைத் தொடர்ந்து, ஒவ்வொரு பக்கத்தின் மேலிருந்த அப்பக்கம் தொடர்பான சில தலைப்புகளும் மாற்றப்பட்டுள்ளது. இந்த மாற்றம் தேவையற்றது என்றே கருதுகிறேன். முன்பு அனைத்துத் தலைப்புகளும் பார்வைக்குக் கிடைக்கும். தற்போது அந்த நிலை மாற்றப்பட்டுள்ளது. இதற்கு தலைப்புகளின் தேவையற்ற விரிவாக்கமே காரணம். உதாரணமாக, வரலாறு என்பது வரலாற்றைக் காட்டவும் என்றும், மூலம் என்பது மூலத்தைக் காட்டவும் என்றும் மாற்றப்பட்டுள்ளது. இதுபோன்ற நீண்ட தலைப்புகளை மாற்றி, சிறு தலைப்புகளாக வைத்து, அந்த இடத்தில் உலாவியைக் கொண்டு செல்லும் பொழுது விளக்கம் தரும் செய்தியைப் பெட்டிச் செய்தியாக அளிக்க வேண்டும். பக்க வடிவமைப்பில் மாற்றம் செய்யப்பட்டது வரவேற்கத்தக்கது (?) எனினும் இந்தத் தலைப்பு மாற்றம் தமிழ் விக்கிப்பீடியாவிற்கு வரும் புதுப் பயனர்களுக்கு ஏமாற்றம் தரும். தேவையற்ற மாற்றம், தேவையான மாற்றமாக்கப்படுமா?--தேனி.எம்.சுப்பிரமணி. 01:19, 7 அக்டோபர் 2010 (UTC)  
:: நீங்கள் எதைச் சுட்டுகிறீங்கள் என்று விளங்கவில்லை. --Natkeeran 01:46, 7 அக்டோபர் 2010 (UTC)  
- ஒவ்வொரு கட்டுரையின் மேல் பகுதியிலும் இடம் பெற்றுள்ள கட்டுரை, உரையாடல், வாசிக்கவும், தொகு, வரலாற்றைக் காட்டவும், நகர்த்தவும் என்றும் உள்ள கட்டுரைக்கான வழிகாட்டல் தலைப்புகளைத்தான் நான் குறிப்பிட்டேன். இதில் வாசிக்கவும் என்பது வாசிக்க எனவும்,வரலாற்றைக் காட்டவும் என்பது வரலாறு எனவும், நகர்த்தவும் என்பதும் நகர்த்து எனவும் இருந்தாலே நன்றாக இருக்கும். இதுபோல் முதற் பக்கத்தில் இடம் பெற்றுள்ள மூலத்தைக் காட்டவும் என்பது மூலம் என்றிருந்தாலே நன்றாக இருக்கும். இந்தத் தலைப்புகளில் நீட்சி தேவையில்லை என்பதே எனது கருத்து. --தேனி.எம்.சுப்பிரமணி. 02:20, 7 அக்டோபர் 2010 (UTC)  
:: உங்கள் கருத்துடன் முற்றிலும் ஒத்துப் போகிறேன். சுருக்கமாக இருப்பதே அழகாக இருக்கும். பொருள் வேறுபாடு பெரிதாக இருக்காது. இது புதிய வடிவமைப்பில்லேயே அப்படி உள்ளது. பழைய வடிவமைப்பில் பழையபடியே உள்ளது. --Natkeeran 02:22, 7 அக்டோபர் 2010 (UTC)  
::எனக்கும் ஒப்புதல் தான். தலைப்பு நீளமாக இருந்தால், நெட்புக் போன்று சின்னத்திரை கருவிகளில் சில தலைப்புகள் dropdown list க்குப் போய் விடுகின்றன. ஆனால், இத்தலைப்புகள் புதிய பயனர்களுக்கு புரிகின்றவா என்பதைக் கொண்டு மற்றும் மாற்ற வேண்டுமென்பது என் கருத்து (நமக்கு எப்படியென்றாலும் தெரியும், புதிதாக வருபவர்களுக்கு புரிகிறதா என்பது தெரியவில்லை)..--சோடாபாட்டில் 04:27, 7 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு41

## 2010 ஆம் ஆண்டுக்கான நோபலியர் சுருக்க வரலாறுகளை விரைவாக எழுதியதற்குப் பாராட்டுகள்

சிறீதரன் கனகு, பரிதிமதி, சோடாபாட்டில் மூவரும் உடனுக்குடன் 2010 ஆம் ஆண்டுக்கான நோபலியர்களின் சுருக்க வரலாறுகளை எழுதியதற்கு பாராட்டுகளைத் தெரிவித்துக்கொள்கிறேன். தொடர்பான கருத்துகளைப் பற்றிய கட்டுரைகளையும் எழுத வேண்டும். செய்வோம்.--செல்வா 15:03, 8 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு41

## நோய்களை வகைப்படுத்தல்

நாம் நோய்களை பொதுவான நோய்கள் என்ற பகுப்புக்குள் இட்டு வருகிறோம். அந்தப் பகுப்பு பெரிதாகி வளருகிறது. இதை ஒரு நல்ல முறைப்படி வகைப்படுத்தல் அவசியமாகும். எ.கா நோய்களுக்கும் தொடர்புடைய நலச் சிக்கல்களுக்குமான சர்வதேச புள்ளிவிய வகைப்பாடு. இதை மருத்துவம், உயிரியல் துறையினர் கவனத்தில் எடுக்க வேண்டும். நன்றி. --Natkeeran 15:58, 9 அக்டோபர் 2010 (UTC)  
- நன்றி நக்கீரன், நானும் அவதானித்தேன், இதனைப் பல வழிகளில் செய்யலாம். ஆங்கில விக்கிப்பீடியாவில் நன்றாக வகைப்படுத்தி உள்ளனர், அது போலவே நாமும் இங்கு செய்தல் நன்று, எ.கா : Myocardial infarction இங்கு வலது புறத்தில் உள்ள அட்டவணையிலேயே நோய்களுக்கும் தொடர்புடைய நலச் சிக்கல்களுக்குமான சர்வதேச புள்ளிவிய வகைப்பாடு (ICD 10, 9) இடப்பட்டுள்ளது. அதனது வெளி இணைப்பு 'உலக சுகாதார திணைக்களத்தின்' ICD பக்கத்திற்கு இணைக்கப்பட்டுள்ளது. எனது கருத்துப்படி ஒவ்வொரு தொகுதிகளும், (சுவாசத்தொகுதி, நரம்புத்தொகுதி, குருதிச்சுற்றோட்டத் தொகுதி) அவற்றின் துணைப்பகுப்புகளும் அவசியம் தேவை. சில பகுப்புகளை நான் உருவாக்குகிறேன், ஏதேனும் பிழைகள் இருந்தால் அருள் கூர்ந்து திருத்தியமைக்க உதவவும். மேலே நான் கூறியது போன்ற அட்டவணைக்கு வார்ப்புரு ஒன்றும் தயாரித்தல் நன்று. --சி. செந்தி 19:53, 9 அக்டோபர் 2010 (UTC)  
:: நன்றி செந்தில். தொகுதிகளுக்கும் பகுப்பு உருவாக்குவது நன்றே. நிச்சியமாக உதவு முடியும். --Natkeeran 20:14, 9 அக்டோபர் 2010 (UTC)  
:: வார்ப்புரு இதுவே: வார்ப்புரு:தகவற்சட்டம் நோய், இதைத் தமிழிப்படுத்த வேண்டும். --Natkeeran 20:19, 9 அக்டோபர் 2010 (UTC)  
ஆங்கில விக்கிப்பீடியாவில் Diseases_and_disorders என்னும் பகுப்பில் 45 துணைப்பகுப்புகளும் ஏறத்தாழ 3,200 கட்டுரைகளும் இருப்பதாகக் காட்டுகின்றது. இதனை முன்னெடுத்துக்காட்டாகக் கொண்டு செய்யலாம். இடாய்ச்சு மொழியில் ஏறத்தாழ 2,000 கட்டுரைகள் உள்ளன (30 துணைப்பகுப்புகளும் அவற்றின் உட்பகுப்புகளும் உள்ளன). பிராசியத்தில் ஏறத்தாழ 400 கட்டுரைகள் 21 துணைப்பகுப்புகளில் உள்ளன. உருசிய மொழியில் 45 துணைப்பகுப்புகளில் ஏறத்தாழ 2,000 கட்டுரைகள் உள்ளன. செந்திக்கு உருசிய மொழி நன்கு தெரியுமாதலால், இம்மொழி விக்கிகளில் உள்ளவன்ற்றை முற்காட்டுகளாகக் கொள்ளலாம். --செல்வா 23:25, 9 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு41

## Transliteration tool

மலையாள விக்கியில் உள்ளது போல transliteration கருவிப்பட்டை நாமும் இணைப்பது வேண்டாவென்று முடிவெடுத்துள்ளோமா? விக்கிப்பீடியா:தமிழ் எழுத்துப்பெயர்ப்பு பொத்தான் இப்பக்கத்தில் புதிதாக எதுவும் சேர்க்கப்படவில்லை. நான் முயன்று பார்க்கவா?--சோடாபாட்டில் 10:16, 11 அக்டோபர் 2010 (UTC)  
- நண்பர் சோடாபாட்டில் நல்லது எதுவோ அதைச் செய்வதில் தங்களுக்குத் தயக்கம் ஏன்? அதன் மூலம் புதிய பயனர்கள் தங்கள் கட்டுரைகளை இணைக்க உதவிகரமாக இருக்குமென்று நினைக்கிறேன்.தாராளமாக இணையுங்கள். --தேனி.எம்.சுப்பிரமணி. 18:08, 11 அக்டோபர் 2010 (UTC)  
:: இல்லை சுப்பிரமணி Tamil99 vs phonetic transliteration இல் வேண்டாமென்று முடிவு செய்திருக்கிறோமா என்றொரு சந்தேகம். பழைய ஆர்கைவுகளில் ஒன்றும் காணோம். எதற்கும் சந்தேகத்தை தீர்த்துக் கொள்ளலாமே என்று கேட்டேன்.--சோடாபாட்டில் 18:16, 11 அக்டோபர் 2010 (UTC)  
:: சேருங்கள், முயன்று பார்த்தோம், நுட்பச் சிக்கல்களால் நிறைவேற்றப் படவில்லை. --Natkeeran 18:17, 11 அக்டோபர் 2010 (UTC)  
நானும் முயன்றேன். http://en.wikipedia.org/wiki/User:Mahir78/t99Map.js , http://en.wikipedia.org/wiki/User:Mahir78/monobook.js ஆகியவைகளைப் பார்க்கவும். jquery உபயோகித்தால் எளிதாக உருவாக்கிவிடலாம் என்று நினைக்கிறேன். உங்களோடு சேர்ந்து செய்கிறேன். -- மாஹிர் 18:26, 15 அக்டோபர் 2010 (UTC)
# சரோஜாதேவி

**பை. சரோஜாதேவி** (7 சனவரி 1938 - 14 சூலை 2025) என்பவர் இந்தியத் திரைப்பட நடிகை ஆவார். இவர் தமிழ், தெலுங்கு மொழித் திரைப்படங்களில் நடித்துள்ளார். கருநாடகத்தைச் சேர்ந்த சரோஜாதேவி, ஐம்பதாண்டு காலமாக திரைப்படத் துறையில் உள்ளார். 200 படங்களுக்கு மேல் நடித்துள்ளார். திரைப்படத்துறையினரால் “கன்னடத்துப் பைங்கிளி”, “அபிநய சரசுவதி” போன்ற அடைமொழிகளால் அழைக்கப்படுகிறார். பல திரைப்பட விருதுகளையும், இந்திய அரசின் பத்மபூஷன், பத்மஸ்ரீ விருதுகளையும் வென்றுள்ளார்.
# சரோஜாதேவி

## குடும்ப வாழ்க்கை

சரோஜாதேவியின் இயற்பெயர் இராதாதேவி. பெங்களூரில் பிறந்தார். இவருடைய தந்தை பைரப்பா காவல் துறையில் பணிபுரிந்தார். தாயார் ருத்ரம்மா. சரோஜாதேவி இவர்களின் நான்காவது மகளாகப் பிறந்தார். இவருக்கு சரஸ்வதிதேவி, பாமாதேவி, சீதாதேவி என்று மூன்று அக்காக்களும் வசந்தாதேவி என்கிற ஒரு தங்கையும் உள்ளனர்.  
சரோஜா தேவி 1967 மார்ச் 1 அன்று பாரத் எலெக்ட்ரானிக்ஸ் பொறியியலாளர், ஸ்ரீ ஹர்ஷாவுடன் திருமண வாழ்க்கையை மேற்கொண்டார். அவர்களது திருமண வாழ்க்கை 1986-இல் கணவர் இறக்கும் வரை நீடித்தது. இவர்களுக்கு கௌதமராமச்சந்திரன், இந்திரா ஆகிய இரு பிள்ளைகள் உள்ளனர். இவர்களுடன் தனது அக்கா சீதாதேவியின் மகளான புவனேஸ்வரி என்பவரையும் தத்தெடுத்து வளா்த்தார். புவனேஸ்வரி இளம் வயதில் இறக்கவே, அவரது நினைவாக புவனேஸ்வரி விருது என்கிற பெயரில் இலக்கியத்திற்கான விருது ஒன்றினை நிறுவி வழங்கிவந்தார்.
# சரோஜாதேவி

## திரையுலக வாழ்க்கை

சரோஜாதேவியின் தந்தை பைரப்பா இவரை நடனம் கற்றுக் கொள்ளவும், நடிப்பை ஒரு தொழிலாக எடுத்துக் கொள்ளவும் ஊக்குவித்தார். சரோஜாதேவி இளம் வயதில் இருந்தே, தனது தந்தையுடன் அடிக்கடி திரைப்படக் கலையகங்களுக்கு வந்திருந்தார்.  
இராதாதேவி என்ற பெயரை திரை உலகிற்காக சரோஜாதேவி என்று மாற்றி கொண்டு ஹொன்னப்ப பாகவதர் தயாரித்த 'மகாகவி காளிதாஸ்' என்ற கன்னடப்படத்தில் (1955) கதாநாயகியாக அறிமுகமானார். முதற் படமே அவருக்கு வெற்றிப்படமாக அமைந்தது. அந்தப் படத்திற்குத் தேசிய விருதும் கிடைத்தது. கன்னடப் படத்தில் கதாநாயகியாக அறிமுகமாகிப் புகழ்பெற்ற சரோஜாதேவிக்கு, தமிழ்நாட்டில் எம்.ஜி.ஆரின் நாடோடி மன்னன் (1958) பெரும் புகழைத் தேடித்தந்தது. இதன்பின் ஸ்ரீதரின் கல்யாணப் பரிசு (1959) படத்தில் நடித்து நட்சத்திர நிலையை எட்டினார்.  
சரோஜாதேவி எம்.ஜி.ஆர் உடன் 26 படங்களிலும் சிவாஜி கணேசன் உடன் 22 படங்களிலும் நடித்துள்ளார். ஜெமினி கணேசன், எஸ். எஸ். ராஜேந்திரன், முத்துராமன், ஏ. வி. எம். ராஜன், ரவிச்சந்திரன் ஆகிய பிரபல நடிகர்கள் உடனும் நடித்துள்ளார். 1965-க்குப் பிறகு தமிழ் திரையுலகில் கே. ஆர். விஜயா, ஜெயலலிதா வருகையை அடுத்து, இவருக்கான திரைப்பட வாய்ப்புகள் குறைந்தன.  
திருமணத்திற்குப் பிறகு கணவரின் அனுமதியுடன் மீண்டும் நடிக்கத் தொடங்கினார். இந்தி, தெலுங்கு, கன்னட மொழிப் படங்களில் நடித்தார். பெண் என்றால் பெண் இவரது 100-ஆவது திரைப்படம் ஆகும். ஜெய்சங்கர் உடன் கே. சங்கர் இயக்கத்தில் *சாட்டையடி* என்ற திரைப்படத்தில் நடித்தார். ஆனால் அந்நேரத்தில் சரோஜா தேவிக்கு குழந்தை பிறந்து விட்டதால் ஜெய்சங்கர்–சரோஜா தேவி நடிப்பில் சாட்டையடி திரைப்படம் வெளிவராமல் போனது.
# சரோஜாதேவி

## இறப்பு

சரோஜாதேவி மூச்சுத்திணறல் காரணமாக பெங்களூரு கொலம்பியா ஏசியா மருத்துவமனையில் அனுமதிக்கப்பட்டிருந்த நிலையில் 2025 சூலை 14 இல், தனது 87-ஆவது அகவையில் காலமானார்.
# சரோஜாதேவி

## திரைப்படங்கள்

### தமிழ்

1. திருமணம் (1956)
1. தங்கமலை ரகசியம் (1957)
1. மனமுள்ள மறுதாரம் (1958)
1. நாடோடி மன்னன் (1958)
1. சபாஷ் மீனா (1958)
1. பிரசிடெண்ட் பஞ்சாட்சரம் (1958)
1. கூடி வாழ்ந்தால் கோடி நன்மை (1959)
1. பார்த்திபன் கனவு (1960)
1. இருவர் உள்ளம் (1963)
1. என் தம்பி (1968)
1. அஞ்சல் பெட்டி 520 (1969)
1. அருணோதயம் (1971)
1. அரச கட்டளை (1966)
1. அன்பளிப்பு (1969)
1. அன்பே வா (1966)
1. ஆசை முகம் (1965)
1. ஆதவன் (2009)
1. ஆலயமணி (1962)
1. இரும்புத்திரை (1960)
1. எங்க வீட்டுப் பிள்ளை (1965)
1. என் கடமை (1964)
1. ஒன்ஸ்மோர் (1997)
1. ஓடும் நதி (1969)
1. கண்மலர் (1970)
1. கல்யாண பரிசு (1959)
1. கல்யாணியின் கணவன் (1963)
1. கலங்கரை விளக்கம் (1965)
1. குடும்பத்தலைவன் (1962)
1. குலமகள் ராதை (1963)
1. குலவிளக்கு (1969)
1. கைராசி (1960)
1. சபாஷ் மீனா (1958)
1. சிநேகிதி (1970)
1. செங்கோட்டை சிங்கம் (1958)
1. தங்க மலர் (1969)
1. தர்மம் தலைகாக்கும் (1963)
1. தாய் சொல்லை தட்டாதே (1961)
1. தாயைக்காத்த தனயன் (1961)
1. தாலி பாக்கியம் (1966)
1. திருடாதே (1960)
1. தெய்வத்தாய் (1964)
1. நாடோடி (1966)
1. நான் ஆணையிட்டால் (1966)
1. நீதிக்குப்பின் பாசம் (1963)
1. படகோட்டி (1964)
1. பணக்கார குடும்பம் (1964)
1. பணத்தோட்டம் (1963)
1. பணமா பாசமா (1968)
1. பறக்கும் பாவை (1966)
1. பனித்திரை (1961)
1. பாகப்பிரிவினை (1959)
1. பாசம் (1962)
1. பார்த்தால் பசி தீரும் (1962)
1. பாலும் பழமும் (1961)
1. புதிய பறவை (1964)
1. பெரிய இடத்துப் பெண் (1963)
1. பெற்றால்தான் பிள்ளையா (1966)
1. மாடப்புறா (1962)
1. யானைப்பாகன் (1958)
1. வளர் பிறை (1962)
1. வாழ்க்கை வாழ்வதற்கே (1964)
1. வாழவைத்த தெய்வம் (1960)
1. விடிவெள்ளி (1960)
1. தேனும் பாலும் (1971)
1. பாரம்பரியம் (1993)
1. செல்வம் (1966)
# சரோஜாதேவி

## விருதுகள்

### தேசிய விருதுகள்

- 2008 - வாழ்நாள் சாதனையாளர்களுக்கான, இந்திய அரசின் தேசிய விருது
- 1992 பத்மபூஷன், இந்திய அரசின் தேசிய விருது
- 1969 பத்மஸ்ரீ, இந்திய அரசின் தேசிய விருது
# சரோஜாதேவி

## விருதுகள்

### பிற விருதுகள்

- 2009 - ஆந்திர அரசின் என் டி ஆர் தேசியவிருது
- 2009 - கர்நாடக அரசின் ராஐகுமார் தேசியவிருது
- 2009 - நாட்டிய கலாதர் - தமிழ் சினிமா by Bharat Kalachar Chennai
- 2007 - என் டி ஆர் விருது for remarkable achievement by Karnataka Telugu Academy
- 2007 - ரோட்டரி சிவாஜி விருது by the Charitable Trust and Rotary Club of Chennai
- 2006 - பெங்களூர் பல்கலைக் கழகம் சார்பில் கெளரவ டாக்டர் பட்டம்
- 2003 - தினகரன் சாதனையாளர் விருது
- 2001 - ஆந்திர அரசின் என்டிஆர் தேசியவிருது 2001
- 1997 - எம்.ஜி.ஆர். விருது - தமிழக அரசு
- 1997 - சாதனையாளர் விருது - சினிமா எக்ஸ்பிரஸ் சென்னை
- 1997 - அனைத்து சுற்றுக்குமான சாதகமானவர் பிலிம்பேர் விருது
- 1989 - கருநாடக அரசின் ராஜ்யோத்சவ விருது
- 1980 - கருநாடக அரசின் அபினண்டன -காஞ்சனா மாலா விருது
- 1965 - சிறப்பு பெயராக "அபிநய சரஸ்வதி " - கர்நாடக அரசு
# மார்கரெட் அட்வுட்

**மார்கரெட் அட்வுட்** (*Margaret Atwood*, நவம்பர் 18, 1939) ஒரு கனடிய பெண் எழுத்தாளர் மற்றும் கவிஞர். சமகாலத்திய பெண்ணிய எழுத்தாளர்களில் முதன்மையானவருள் ஒருவராகக் கருதப் படுகிறார். நேசப் புனைவு, வரலாற்றுப் புனைவு, ஊகப்புனைவு, பிறழ்ந்த உலகுப்புனைவு போன்ற பாணிகளில் பல புத்தகங்களை எழுதியுள்ள அட்வுட், உயரிய விருதுகளை வாங்கியுள்ள ஒரு கவிஞரும் கூட. இவற்றைத் தவிர இலக்கிய விமர்சகராகவும், சூழலிய செயல்பாட்டாளராகவும் அறியப்படுகிறார்.  
கனடா நாட்டில் ஒட்டாவா நகரில் பிறந்த அட்வுட், டொரொண்டோ பல்கலைக்கழகத்தில் இளங்கலைப் பட்டம் பெற்றார். பின் ஹார்வார்ட் பல்கலைக்கழகத்தின் ராட்கிளிஃப் கல்லூரியில் முதுகலைப் பட்டம் பெற்றார். கல்லூரி காலத்திலேயே அவரது கவிதைப் பதிப்புகள் வெளியாகின. பிரித்தானிய கொலம்பியா பல்கலைக்கழகம், மொண்ட்ரியாலில் உள்ள சர் ஜார்ஜ் வில்லியம்சன் பல்கலைக்கழகம், ஆல்பெர்டா பல்கலைக்கழகம், டொரோண்டோ பல்கலைக்கழகம், அலபாமா பல்கலைக்கழகம், நியூயார்க் பல்கலைக்கழகம் ஆகிய பல்கலைக்கழகங்களில் ஆங்கிலப் பேராசியராகப் பணியாற்றியுள்ளார்.  
1987ல் இவரது *தி ஹாண்ட்மெய்ட்ஸ் டேல்*, அறிபுனைப் படைப்புகளுக்கான ஆர்தர் சி. கிளார்க் விருதை வென்றது. அட்வுட்டின் புத்தகங்களில் அறிபுனை பாணியின் கூறுகள் பல காணப்பட்டாலும் தானொரு அறிபுனை எழுத்தாளரல்ல என்று மறுக்கிறார் அட்வுட். *தி பிளைண்ட் அசாசின்*, *ஓரிக்ஸ் அண்ட் கிரேக்*, *காட்ஸ் ஐ*, *எலியாஸ் கிரேஸ்* ஆகியவை இவரது பிற குறிப்பிடத்தக்க படைப்புகள். மேலும் கனடிய தேசிய/பணாட்டு அடையாளத்தைப் பற்றிய அட்வுட்டின் கட்டுரைகள் உலகப்புகழ் பெற்றவை. மான் புக்கர் பரிசுக்கு ஐந்து முறை பரிந்துரைக்கப்பட்டுள்ள அட்வுட் ஒரு முறை அதனை வென்றுள்ளார் (*தி பிளைண்ட் அசாசின்*, 2000). கனடாவின் உயரிய கவர்னர் ஜெனரல் விருதினையும் இருமுறை வென்றுள்ளார். அட்வுட்டின் படைப்புகள் உலகெங்கும் ஆங்கில இலக்கிய பாடத்திட்டங்களில் இடம் பெற்றுள்ளன.
# சுவேதா மோகன்

பின்னணிப்பாடகி சுஜாதா மோகன், கிருஷ்ணா மோகன் ஆகியோரின் மகளாகப் பிறந்த சுவேதா, சிறந்த பெண் பின்னணிப் பாடகியருக்கான பிலிம்பேர் விருதுகள் தெற்கு ஐந்து தடவையும், ஒரு கேரள மாநில திரைப்பட விருதையும், ஒரு தமிழ்நாடு மாநில திரைப்பட விருதையும் பெற்றுள்ளார்.
# சுவேதா மோகன்

## குடும்பம்

சுவேதா மோகன் 1985 நவம்பர் 19 அன்று சென்னையில் ஒரு மலையாளக் குடும்பத்தில் பிறந்தார். கிருஷ்ண மோகன், பின்னணிப் பாடகி சுஜாதா மோகன் ஆகியோரின் மகள் ஆவார். சென்னையின் குட் ஷெப்பர்ட் கான்வெண்ட்டில் தனது பள்ளிப்படிப்பை முடித்து, சென்னை ஸ்டெல்லா மேரிக் கல்லூரியில் பட்டம் பெற்றார். தனது நீண்டகால நண்பரான அஸ்வின் சாசியை மணந்தார். சுவேதா மோகன், அஸ்வின் சாசி ஆகியோருக்கு ஒரு மகள் உள்ளார்.
# சுவேதா மோகன்

## தொழில் வாழ்க்கை

சுவேதா தனது 9 வயதில் கருநாடக இசையில் பயிற்சி பெறத் தொடங்கினார். ஒரு குழந்தைக் கலைஞராக, ஏ. ஆர். ரகுமான் இசையில் பம்பாய் திரைப்படத்தில் *குச்சி குச்சி இராக்கம்மா* இந்திரா திரைப்படத்தில் *அச்சம் அச்சம் இல்லை* போன்ற பாடல்களில் குழுப்பாடகியாகப் பாடினார். இளையராஜா, ஏ. ஆர். ரகுமான், வித்தியாசாகர், எம். எம். கீரவாணி, எம். ஜெயச்சந்திரன், ஜான்சன், சார்த், ஊசேபச்சன், தீபக் தேவ், ஹாரிஸ் ஜெயராஜ், யுவன் சங்கர் ராஜா, வி. ஹரிகிருஷ்ணா, ஜி. வி. பிரகாஷ் குமார், மணிசர்மா, கண்ணன், என். ஆர். ரகுநந்தன், மணிகாந்த் கத்ரி, தேவி ஸ்ரீ பிரசாத், அனிருத் ரவிச்சந்திரன், சௌரேந்த்ரோ-சௌமியோஜித் போன்ற இந்திய இசையமைப்பாளர்களுக்குப் பாடியுள்ளார். சுவேதா தற்போது பின்னணிப் பாடகரான பின்னி கிருஷ்ணகுமாரிடம் கருநாடகப் பாரம்பரிய இசையைக் கற்று வருகிறார்.
# சுவேதா மோகன்

## சில தமிழ்ப் பாடல்கள்

- கனவே - சென்னையில் ஒரு நாள்
- கடவுளின் கோயில் - மயங்கினேன் தயங்கினேன்
- சத்தம் சத்தமின்றி - ஆயிரம் முத்தங்களுடன் தேன்மொழி
- யம்மா யம்மா - 7ஆம் அறிவு
- அமளி துமளி - கோ
- நீ கோரினால் - 180
- நீ முத்தம் ஒன்று - போக்கிரி
- மேகம் மேகம் - கண்ணாமூச்சி ஏனடா
- குச்சி குச்சி - பம்பாய் (குழந்தை பாடகியாக)
- இனி அச்சம் அச்சம் இல்லை - இந்திரா (குழந்தை பாடகியாக)
# கவிதா கிருஷ்ணமூர்த்தி

**கவிதா கிருஷ்ணமூர்த்தி** (*Kavita Krishnamurti*) ஓர் இந்தியப் பாடகியாவார். இவர் நான்கு முறை பிலிம்பேர் சிறந்த பெண் பின்னணிப் பாடகிக்கான விருதைப் பெற்றவர். இந்தியாவின் நான்காவது உயரிய விருதான ‘பத்மசிறீ விருதினை’ வென்றவர்.  
திரையிசையோடு, பல்வேறு கலந்திணைப்பு பாடல்கள், பாப், பக்திப் பாடல்கள் என பலவிதமான பாடல்களைப் பாடுகிறார்.
# கவிதா கிருஷ்ணமூர்த்தி

## பிறப்பு

கவிதா கிருஷ்ணமூர்த்தி, புது தில்லி<nowiki/>யில், ஜனவரி மாதம் 25 ஆம் தேதி, 1958 ஆம் ஆண்டில் பிறந்தார். இவருக்குப் பெற்றோரிட்ட பெயர் ‘சாரதா கிருஷ்ணமூர்த்தி’. இவரது தந்தை, கல்வி மற்றும் கலாசார அலுவல்கள் அமைச்சகத்தில் பணிபுரிந்து வந்தார், இவரது தாயார் பாரம்பரிய இந்திய இசையின் மீதும் நடனத்தின் மீதும் பற்றுடைவராக இருந்தார்.
# கவிதா கிருஷ்ணமூர்த்தி

## கல்வி

கவிதா கிருஷ்ணமூர்த்தி, முதலில் இந்துஸ்தானி இசையைக் கற்றார். பின் தனது அத்தையிடமிருந்து ‘ரபீந்திர சங்கீத்’ இசைமுறையைப் பயின்றார். தனது பதினோராவது வயது வரை, டெல்லியில் இருந்த அவர், மும்பையில் உள்ள புனித சேவியர் கல்லூரியில் பொருளாதாரத்தில் இளங்கலைப் பட்டம் (பி.ஏ ஹானர்ஸ்) பெற்றார்.
# கவிதா கிருஷ்ணமூர்த்தி

## இசை உலகிற்கு வருகை

பிரபல இசையமைப்பாளரும் பாடகருமான ஹேமந்த் குமாரின் இசையில் பெங்காலி பாடலை, லதா மங்கேஷ்கருடன் தனது ஒன்பது வயதில் பாடினார். தனது கல்லூரியில் நடந்த இசைப் போட்டிகளில் பங்கேற்ற ஒவர், ஹேமந்த் குமார் அவர்களின் மகளான ‘ரணு முகர்ஜி’ என்பவரை சந்தித்தார். அவர் மூலமாக ஹேமந்த் குமாரை மீண்டும் சந்தித்த இவர், மேடைக் கச்சேரிகளில் பாடகியாகப் பாடும் வாய்ப்பைப் பெற்றார். இவரது அத்தையின் தோழியும், நடிகையும், ஹேம மாலினி அவர்களின் அன்னையுமான ஜெயா சக்கரவர்த்தி, பிரபல இசையமைப்பாளர் லட்சுமிகாந்திடம் அவரை அறிமுகப்படுத்தி வைத்தார்.
# கவிதா கிருஷ்ணமூர்த்தி

## தொழில் வாழ்க்கை

1980ல் ‘மாங் பரோ சஜ்னா’ என்ற படத்தில் முதல் பாடலைப் பாடினார். ஆனால் அந்தப் பாடல், அப்படத்தில் இடம் பெறவில்லை. மீண்டும், ஐந்து ஆண்டுகள் கழித்து, ‘ப்யார் ஜுக்தா நஹி’ என்ற படத்தில் ‘தும்சே மில்கர் நா ஜானே க்யூன்’ என்ற பாடலைப் பாடினார். அப்பாடல் பெரும் வெற்றி பெற்றதால், அவருக்குத் தொடர்ந்து பாட வாய்ப்புகள் கிடைத்தன. ‘மிஸ்டர். இந்தியா’ (1987) படத்தில், அவர் பாடிய ‘ஹவா ஹவா’ மற்றும் ‘கர்தே ஹைன் ஹம் ப்யார் மிஸ்டர். இந்தியா சே’ பாடல்கள் அவரை மிகவும் பிரபலபடுத்தின. லக்ஷ்மிகாந்த்-ப்யாரேலாலுடன் இணைந்து பல வெற்றிப் பாடல்களைக் கொடுத்த இவர், ‘1942: எ லவ் ஸ்டோரி’, ‘யாரானா’, ‘அக்னி சாக்ஷி’, ‘பைரவி’, மற்றும் ‘காமோஷி’ போன்ற படங்களில் பல பாடல்களைப் பாடி 90களில் முன்னணி பின்னணிப் பாடகியாக விளங்கினார். பப்பி லஹரி, ஆனந்த்-மிலிந்த், ஏ. ஆர். ரகுமான், இஸ்மாயில் தர்பார், நதீம்- சிரவண் , ஜதின் லலித், விஜூ ஷா மற்றும் அனு மாலிக் எனக் கிட்டத்தட்ட அனைத்து இசையமைப்பாளர்களின் இசையிலும் பாடியுள்ளார்.
# கவிதா கிருஷ்ணமூர்த்தி

## இல்லற வாழ்க்கை

கவிதா கிருஷ்ணமூர்த்தி, ஏற்கனவே திருமணமாகி மனைவியை இழந்து, மூன்று குழந்தைகளுக்குத் தந்தையான வயலின் வித்வான் டாக்டர். எல். சுப்பிரமணியம் என்பவரை நவம்பர் மாதம் 11 ஆம் தேதி, 1999 ஆம் ஆண்டில் மணமுடித்தார். இவர்கள் இருவருக்கும் குழந்தைகள் ஏதும் இல்லை.
# கவிதா கிருஷ்ணமூர்த்தி

## விருதுகள்

- 2000 – ‘பாலிவுட் விருது’
- 2005 – இந்தியாவின் நான்காவது உயரிய விருதான ‘பத்ம ஸ்ரீ விருது’ வென்றார்.
- 2008 – ‘யேசுதாஸ் விருது’
- சிறந்த பெண் பின்னணிப் பாடகிக்கான பிலிம்பேர் விருதினை தொடர்ந்து மூன்று ஆண்டுகள் பெற்ற அவர், 1995ல், ‘பியார் குவா சுப்கே சே’ என்ற பாடலுக்காகவும், 1996ல், ‘மேரா பியா கர் ஆயா’ என்ற பாடலுக்காகவும், 1997ல், ‘ஆஜ் மெய்ன் ஊபர்’ என்ற பாடலுக்காகவும், 2003ல், ‘டோலா ரெ டோலா’ என்ற பாடலுக்காகவும் பெற்றார்.
- ஸ்டார் ஸ்கிரீன் விருதுகளை 1997ல், ‘ஆஜ் மெய்ன் ஊபர்’ என்ற பாடலுக்காகவும், 2000 ஆம் ஆண்டில் ‘ஹம் தில் தே சுகே சனம்’ என்ற பாடலுக்காகவும் பெற்றார்.
- ஜீ சினி விருதுகளை 2000 ஆம் ஆண்டில், ‘நிம்பூடா’ என்ற பாடலுக்காகவும், 2003ல், ‘டோலா ரெ டோலா’ என்ற பாடலுக்காகவும் கிடைத்தது.
# வாணி ஜெயராம்

**வாணி ஜெயராம்** (*Vani Jairam*, இயற்பெயர்:கலைவாணி; 30 நவம்பர் 1945 – 4 பெப்ரவரி 2023))பன்மொழி திரைப்படப் பின்னணிப் பாடகியாவார். இவர் தமிழ், தெலுங்கு, மலையாளம், கன்னடம் உட்பட 19 இந்திய மொழிகளில் பாடியுள்ளார். வாணி ஜெயராம் இந்திய திரைப்படப் பின்னணிப் பாடகி ஆவார். இவரின் இசைப்பயணம் 1971ஆம் ஆண்டு குட்டி ௭ன்ற இந்தித் திரைப்படத்தின் மூலம் ஆரம்பித்தது. அன்று முதல் நான்கு தலைமுறைகள் பின்னணி பாடினார். இந்தியத் திரைப்படப் பாடல்களோடு தனி ஆல்பம் மற்றும் பக்திப் பாடல்களையும் பாடினார். வெளிநாடுகள் சென்று பல இசை நிகழ்ச்சிகளை வழங்கினார். இவர் "ஏழு சுவரங்களின் கான சரஸ்வதி" என்று அழைக்கப்பட்டார்.
# வாணி ஜெயராம்

## சொந்த வாழ்க்கை மற்றும் பின்னணி

வாணி ஜெயராம் தமிழ்நாட்டில் உள்ள வேலூரில் ஒரு இசைக் குடும்பத்தில் பிறந்தவர். இவரின் பெற்றோர் துரைசாமி ஐயங்கார்–பத்மாவதி ஆவர்.
# வாணி ஜெயராம்

## தொடக்கம்

தமிழ்த் திரையுலகில் முதன்முதலாக 1974ஆம் ஆண்டு தீர்க்கசுமங்கலி ௭ன்ற திரைப்படத்தில் கவிஞர் வாலி இயற்றிய *மல்லிகை ௭ன் மன்னன் மயங்கும்* பாடலை ம. சு. விசுவநாதன் இசையில் பாடினார். அதன் பின்னர் ஏழு சுவரங்களுக்குள், கேள்வியின் நாயகனே, ௭ன்னுள்ளே ௭ங்கும் ஏங்கும் கீதம், யாரது சொல்லாமல் நெஞ்சள்ளி போவது, கவிதை கேளுங்கள் கருவில் போன்ற பாடல்களை தமிழ்த் திரையுலகில் பாடினார். இவர் திரையிசை, பாப், கஜல், பஜனை, நாட்டுப்புறப் பாடல்களும் பாடியுள்ளார். இவர் தமிழ்நாட்டைச் சேர்ந்த பாடகி ௭ன்றாலும் தமிழ்,
தெலுங்கு, கன்னடம், மலையாளம், இந்தி, மராத்தி, ஒடியா, குஜராத்தி மற்றும் பெங்காளி ௭ன பல இந்திய மொழிகளில் பாடல்களைப் பாடியுள்ளார். வாணி ஜெயராம் மூன்று முறை சிறந்த பின்னணிப் பாடகிக்கான இந்திய தேசிய விருதுகளைப் பெற்றுள்ளார். இவர் தமிழ்நாடு, ஆந்திரா, ஒடிசா மற்றும் குஜராத் மாநில விருதுகளையும் பெற்றுள்ளார்.
# வாணி ஜெயராம்

## பாடல்கள்

- நித்தம் நித்தம் நெல்லு சோறு!
- மல்லிகை என் மன்னன் மயங்கும்..
- என்னுள்ளில் எங்கோ ஏங்கும் ஜீவன்..
- ஏழு ஸ்வரங்களுக்குள் எத்தனை பாடல்!
- என் கல்யாண வைபோகம் உன்னோடு தான்!
- வேறு இடம் தேடி போவாளோ?
தனிப்பாடல்கள் தவிர காதல் பாடல்களை முன்னணிப் பாடகர்களோடு பாடியிருக்கிறார். "ஒரே நாள் உன்னை நான் நிலாவில்", "பாரதி கண்ணம்மா", "பூந்தென்றலே...", "நினைவாலே சிலை செய்து உனக்காக வைத்தேன்"..
# வாணி ஜெயராம்

## குடும்ப வாழ்க்கை

வாணி இசையை ஆதரிக்கும் குடும்பத்தில் திருமணம் செய்து கொண்டார். இவரது மாமியார் பத்மா சுவாமிநாதன் சமூக ஆர்வலரும் கர்நாடக இசைப் பாடகியுமாவார். பத்மா எஃப். ஜி.நடேச ஐயரின் இளைய மகள் ஆவார். என். இராஜம் வாணியின் மைத்துனர்.
# வாணி ஜெயராம்

## இறப்பு

வாணி 2023 பெப்ரவரி 4 அன்று தனது 77வது வயதில் தன்னுடைய வீட்டில் கீழே விழுந்து இறந்தார்.
# வாணி ஜெயராம்

## தேசிய விருதுகள்

- 1975–தேசிய விருது – சில பாடல்கள் (*அபூர்வ ராகங்கள்*)
- 1980–சிறந்த பின்னணிப் பாடகிக்கான தேசிய விருது – சில பாடல்கள் (*சங்கராபரணம்*)
- 1991–சிறந்த பின்னணிப் பாடகிக்கான தேசிய விருது – "அனத்திநீயர ஹர" (*சுவாதி கிரணம்*)
- 2023-பத்ம பூசண் விருது, இந்திய அரசு
# வாணி ஜெயராம்

## மாநில விருதுகள்

- 1972 – சிறந்த பின்னணிப் பாடகிக்கான குசராத்து மாநில திரைப்பட விருது – கூங்காட்
- 1979 – சிறந்த பின்னணிக்கான தமிழ்நாடு மாநில திரைப்பட விருது–அழகே உன்னை ஆராதிக்கிறேன்
- 1979 – சிறந்த பின்னணிப் பாடகிக்கான நந்தி விருது – சங்கராபரணம்
- 1982 – சிறந்த பாடகருக்கான ஒடிசா மாநில திரைப்பட விருது – தேப்ஜானி
# வாணி ஜெயராம்

## பிற விருதுகள்

- 1972 – மும்பையின் சுர் சிங்கர் சம்சாத் வழங்கிய "போல் ரே பாபி ஹரா" திரைப்படத்தில் 'பழமையான பாடலின்' சிறந்த திரைப்படப் பின்னணிப் பாடகர் மியான் தான்சென் விருது.
- 1979 - பண்டிட் ரவிசங்கர் இசையமைத்த மீரா திரைப்படத்தில் இவரது பாடல்கள் "மேரே டூ கிரிதர் கோபால்" பிலிம் வேர்ல்ட் (1979) சினி ஹெரால்டு (1979) விருதுகளைப் பெற்றுத் தந்தது.
- 1991 – தமிழ்த் திரைப்பட இசைக்கான இவரது பங்களிப்பிற்காக தமிழ்நாடு மாநிலத்தின் கலைமாமணி விருது.
- 1992 - "சங்கீத் பீட் சம்மான்" விருது பெற்ற இளைய கலைஞர்
- 2004 – எம். கே. தியாகராஜர் பாகவதர் – தமிழ்நாடு அரசின் வாழ்நாள் சாதனையாளர் விருது
- 2005 – நான்கு தென்னிந்திய மொழிகளிலும் திரைப்பட இசைக்கான இவரது சிறந்த பங்களிப்பிற்காக கமுகரா விருது.
- 2006 – முத்ரா அகாதமி, சென்னையின் முத்ரா விருது.
- 2012 – இசைக்கான இவரது பங்களிப்பிற்காக சுப்ரமணிய பாரதி விருது.
- 2014 - ரேடியோ மிர்ச்சியின் வாழ்நாள் சாதனையாளர் விருது 16 ஆகஸ்ட் 2014 அன்று ஹைதராபாத்தில் வழங்கப்பட்டது
- 2014 - ஏசியாவிசன் விருது - "1983' திரைப்படத்தின் 'ஓலஞ்சலி குருவி' பாடலுக்காக சிறந்த பின்னணிப் பாடகர் விருது
- 2014 - கண்ணதாசன் விருது, கண்ணதாசன் கழகம், கோவை
- 2015 - வாழ்நாள் சாதனையாளர் விருது ரெயின்ட்ராப்ஸ் ஆன் மகளிர் சாதனையாளர் விருது வழங்கும் விழா சென்னை.
- 2016 - யேசுதாசுடன் சிறந்த இணைப் பாடலுக்கான ரெட் எஃப்எம் மியூசிக் விருதுகள் 2016
- 2017 - வனிதா திரைப்பட விருதுகள் - சிறந்த பாடகி
- 2017 - கண்டசாலா தேசிய விருது
- 2017 - வட அமெரிக்க திரைப்பட விருதுகள் - நியூயார்க்- 22 சூலை 2017 - சிறந்த பெண் பின்னணிப் பாடகி - மலையாளம்
- 2018 - எம். எஸ். சங்கர நேத்ராலியா வழங்கிய சுப்புலட்சுமி விருது - சென்னை - 27 சனவரி 2018
- 2018 - பிரவாசி எக்ஸ்பிரஸ் விருதுகள் சிங்கப்பூர், வாழ்நாள் சாதனையாளர் விருது - 14 சூலை 2018.
# வாணி ஜெயராம்

## பிற

- 2004: கமுகரா விருது
- 2007: தென்னிந்திய மீரா
# உம்பெர்த்தோ எக்கோ

**உம்பெர்த்தோ எக்கோ** (*Umberto Eco*, சனவரி 5, 1932 - பெப்ரவரி 19, 2016) ஓர் இத்தாலிய குறியியலாளர், ஐரோப்பிய இடைக்கால ஆர்வலர், மெய்யியலாளர், இலக்கிய விமர்சகர் மற்றும் எழுத்தாளர்.  
இத்தாலியின் தூரின் பல்கலைக்கழகத்தில் ஐரோப்பிய இடைக்கால மெய்யியல் மற்றும் இலக்கியத்தில் முதுகலைப்பட்டம் பெற்ற எக்கோ, அதே பல்கலைக்கழகத்தில் விரிவுரையாளராகப் (1956-64) பணியாற்றினார். இக்காலகட்டத்தில் இத்தாலியின் தேசிய அலைபரப்பு ஊடக நிறுவனத்தில் பண்பாட்டு ஆசிரியராகவும், இத்தாலிய இராணுவத்திலும் பணியாற்றியுள்ளார். பின்னர் மிலான் நகரின் போம்பியானி பதிப்பகத்தின் அபுனைவு (non-fiction) பிரிவின் ஆசிரியராகவும் பணியாற்றினார். இக்காலகட்டத்தில் தான் குறியியல் பற்றி சிந்திக்கத் தொட்ங்கினார். இத்துறையின் முன்னோடிகளில் ஒருவராகக் கருதப்படுகிறார். ஹார்வார்ட் உட்பட பல பல்கலைக்கழகங்களில் பேராசிரியராகப் பணிபுரிந்துள்ள எக்கோ தற்போது போலோன்யா பல்கலைக்கழகத்தின் கலைத்துறைத் தலைவராகப் பணியாற்றினார்.  
1956ல் அவரது முதல் புத்தகம் *இல் பிராப்ளேமா எஸ்தெடிகோ இன் சான் தொமாஸ்கோ (Il problema estetico in San Tommaso)* வெளியானது. குறியியல் பற்றியும் இடைக்காலத்தைப் பற்றியும் பல முக்கிய ஆய்வுக் கட்டுரைகளை எக்கோ எழுதியிருந்தாலும், 1980ல் வெளியான *இல் நொம் டெல்ல ரோசா* (*Il nome della rosa*, ஆங்கிலம்: The Name of the Rose) என்ற புதினமே அவருக்கு உலகப்புகழ் பெற்றுத்தந்தது. வரலாற்றுப் புனைவு, இடைக்கால மெய்யியல், இறையியல், துப்பறிவுப் புனைவு என பல பாணிகளின் கூறுகளைக் கொண்டிருக்கும் இப்புதினம், பல மொழிகளில் மொழிபெயர்க்கப்பட்டு, திரைப்படங்களாகவும் எடுக்கப்பட்டுள்ளது. இப்புத்தகத்தின் வெற்றிக்குப் பின்னர் எக்கோ உலகெங்கும் அறியப்படுகிறார்.
# உம்பெர்த்தோ எக்கோ

## குறிப்பிடத்தக்க புதினங்கள்

- *இல் நொம் டெல்ல ரோசா* (*Il nome della rosa*; The Name of the Rose)
- *இல் பெண்டோலோ டி ஃபூகால்ட்* (*Il pendolo di Foucault*; Foucault's Pendulum)
- *லிசொலா டெல் கியொர்னா பிரைமா* (*L'isola del giorno prima*; The Island of the Day Before)
- *பாடோலினோ* (*Baudolino*; Baudolino)
- *லா மிஸ்டீரியோசா ஃபியாம்மா டெல்லா ரெஜினா லொனா* (*La misteriosa fiamma della regina Loana*; The Mysterious Flame of Queen Loana)
- *இல் சிமிடெரொ டி பிராகா* (*Il cimitero di Praga*; The cemetery in Prague)
# படர்நிலம்

"படர்நிலம்" (ஆங்கிலம்: Padarnilam)எனபது இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில், கல்குளம் வட்டத்தில் மணவாளக்குறிச்சிக்கும், திங்கள் சந்தைக்கும் இடையே அமைந்துள்ள ஒரு சிற்றூர். முன்பு ஒரு காலத்தில் சேர மன்னர்களின் படை நிலமாக விளங்கியது.
# படர்நிலம்

### பக்கத்தில் உள்ள இடங்கள்

- சேரமங்கலம்
- கூட்டுமங்கலம்
- கல்லத்திவிளை
- மருதிவிளை
- வயல்க்கரை
- சக்கப்பற்று
- ஆண்டார்விளை
- வடக்கன்பாகம்
- மணவாளக்குறிச்சி(மேற்கு)
- மணவாளக்குறிச்சி(கிழக்கு)
# படர்நிலம்

### ஆலயம்

படர்நிலத்தில் புகழ்பெற்ற பத்தாம் பத்திநாதர் ஆலயம் இரண்டு ஏக்கர் நிலப்பரப்பில் கம்பீரமாக அமைந்துள்ளது.
# படர்நிலம்

### பங்குப்பேரவை

தமிழகப் பங்குப்பேரவைகளிலேயே முதல்முதலாக இரண்டு முறை ஜனநாயகமுறைப்படி தேர்வுசெய்யப்பட்ட பெண் ஒருவரைக் துணைத்தலைவரைக் கொண்டு பங்குப்பேரவை நிர்வாகம் செயல்படுகிறது  
==பங்கில் செயல்படும் இயக்கங்கள் பக்தசபைகள்===
# கல்குளம்

**கல்குளம்** , இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் **கல்குளம் வட்டத்தில்** இருக்கும் ஒரு கிராமம் ஆகும்.
# கல்குளம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 6,509 மக்கள் இங்கு வசிக்கின்றார்கள். இவர்களில் 3,121 ஆண்கள், 3,388 பெண்கள் ஆவார்கள். கல்குளம் மக்களின் சராசரி கல்வியறிவு 83.55% ஆகும். கல்குளம் மக்கள் தொகையில் 11.97% ஆறு வயதுக்குட்பட்டோர் ஆவார்கள்.
# மிக்-31

மிக்-31 என்பது ஒலியின் வேகத்தை விட மிக வேகமாகச் சென்று இடைமறித்து தாக்கும் விமானம் ஆகும். இவ்விமானம் மிகோயன் குருவிச் நிறுவனத்தால் மிக்-25 விமானத்தை முன்மாதிரியாகக்கொண்டு சோவியத் வான்படைக்காக வடிவமைக்கப்பட்டது. இவ்விமானத்தின் முன்மாதிரி 1975 ஆம் ஆண்டு தயாரிக்கப்பட்டு 1982 ஆம் ஆண்டு சோவியத் வான்படையில் சேர்க்கப்பட்டது. இவ்விமானம் ரஷ்யா மற்றும் கசக்ஸ்தான் வான்படைகளில் சேவையில் உள்ளது
# மிக்-31

## வெளியிணைப்புகள்

;பொதுவான தகவல்கள்
- MiG-31E page on Russian Aircraft Corporation "MiG" site
- MiG-31 page on milavia.net
- MiG-31 Foxhound at Global Security
- MIG-31 Foxhound Interceptor at Russian Military Analysis
- MiG-31 on aviation.ru
- MIG-31 Foxhound at Global Aircraft
- Foxbat and Foxhound - Australian Aviation
- Износ техники — причина катастрофы МиГ-31? (in english)
# ஜவஹர் நவோதயா வித்தியாலயம்

**நவோதயா பள்ளி** (*Jawahar Navodaya Vidyalaya*, சுருக்கமாக **JNV**) திறன்வாய்ந்த மாணவர்களுக்குச் சிறப்புக் கல்வி வழங்கும் வண்ணம் இந்திய அரசினால் வடிவமைக்கப்பட்டவையாகும். இஃது இந்தியாவின் மனிதவள மேம்பாட்டு அமைச்சகத்தின் தன்னாட்சி அமைப்பான **நவோதயா வித்யாலய சமிதி**யினால் நடத்தப்படுகிறது. தனியார் நடத்தும் சிறப்புப் பள்ளிகளுக்கு இணையான தரம் கூடியக் கல்வித்திட்டத்தைச் சிற்றூர் சிறார்களும், அவர்களது குடும்ப வருமானம், சமூகநிலை எத்தகையதாக இருப்பினும், பெற்றிடவேண்டும் என்ற குறிக்கோளுடன் இத்திட்டம் உருவாக்கப்பட்டது.
# ஜவஹர் நவோதயா வித்தியாலயம்

## சிறப்புகள்

இப்பள்ளிகள் தமிழகத்தைத் தவிர்த்து நாட்டின் பல இடங்களில் அமைந்துள்ளன. 2010 வரை ஏறத்தாழ 593 பள்ளிகள் நிறுவப்பட்டுள்ளன. மாவட்ட அளவில் நடத்தப்படும் அனைத்திந்திய நுழைவுத்தேர்வு மூலம் தேர்ந்தெடுக்கப்படும் மாணவர்களுக்குப் பல்துறை திறன்களிலும் கல்வி வழங்கப்படுகிறது.  
இந்த நவோதயா பள்ளிகள் அந்த அந்த மாவட்ட ஆட்சியரின் நேரடி கண்காணிப்பில் செயல்படுவதுடன், மாவட்டத்தின் மாதிரி பள்ளிகளாகவும் செயல்படும். மாணவ, மாணவிகள் இரு பாலரும் தனித்தனி விடுதிகளில் தங்கிப் பயிலும் நடுவண் இடைநிலைக் கல்வி வாரிய முறையில் பயிற்றுவிக்கப்பட்டு வருகின்றது.  
படிப்பில் திறமை வாய்ந்த கிராமப்புற மாணவ, மாணவியருக்கு இலவச கல்வியுடன் உணவு, உடை, உறைவிடம், சீருடை, காலணிகள், புத்தகங்கள், எழுது பொருட்கள், எல்லா பொருட்களும் வழங்குவதுடன் மருத்துவமும் இலவசமாகக் கொடுக்கப்படுகின்றது.  
மாணவ, மாணவியர்கள் பொது நுழைவுத் தேர்வு மூலம், அவர்கள் படித்த தாய்மொழியிலே, 6-ஆம் வகுப்பிற்குத் தேர்ந்தெடுக்கப்படுகின்றனர். இந்தப் பள்ளிகளில் இந்தி உள்ளிட்ட மும்மொழித் திட்டத்தில் பயிலும் வாய்ப்புகளும் உண்டு. ஆனால் 10-ஆம் வகுப்பு இறுதித் தேர்வுக்கு இந்தி கட்டாயம் இல்லை.  
இந்தப் பள்ளிகளில் 6-ஆம் வகுப்பு முதல் 12-ஆம் வகுப்பு வரை ஒவ்வொரு வகுப்பிலும் 40 மாணவர் கொண்ட 2 பிரிவுகளாக, வகுப்பிற்கு 80 மாணவ, மாணவியர் பயில்கின்றனர். இவர்களில் 33% மகளிர், தாழ்த்தப்பட்டோர் 15%, மலைசாதியினர் 7.5% ஆகும். இது போன்று கிராமப்புற மாணவ, மாணவியர் 75%, இதர பிரிவினர் 24% மாணவ, மாணவிகளாக இந்தப் பள்ளிகளில் சேர்த்துக் கொள்ளப்படுவார்கள்.
# ஜவஹர் நவோதயா வித்தியாலயம்

## வரலாறு

கிராமப்புற மாணவர்களிடையே ஆட்சித்திறனை வளர்த்தெடுக்கும் விதமாக நரசிம்ம ராவ் முனைப்பால் இத்திட்டம் வடிவமைக்கப்பட்டு ராஜிவ் காந்தி பிரதமராக இருந்தபோது 1985-ஆம் ஆண்டு முதலில் நிறுவப்பட்டது. துவக்கத்தில் *நவோதயா வித்யாலயங்கள்* என்று பெயர்சூட்டப்பட்டிருந்த இப்பள்ளிகளுக்கு பின்னர் *ஜவஹர் நவோதயா வித்யாலயங்கள் * என ஜவகர்லால் நேருவின் நூற்றாண்டு பிறந்தவிழாக் கொண்டாட்டங்களின் போது மறுபெயரிடப்பட்டது.
# ஜவஹர் நவோதயா வித்தியாலயம்

## இதனையும் காண்க

- நடுவண் இடைநிலைக் கல்வி வாரியம்
- கேந்திரிய வித்யாலயா
- மாதிரி பள்ளித் திட்டம்
# க. அ. நீலகண்ட சாத்திரி

**கல்லிடைக்குறிச்சி அய்யாவய்யர் நீலகண்ட சாத்திரி** (*K. A. Nilakanta Sastri*, கே. ஏ. நீலகண்ட சாஸ்திரி, ஆகஸ்ட் 12, 1892 - ஜூன் 15, 1975) ஒரு இந்திய வரலாற்றாளர் மற்றும் திராவிடவியலாளர். இவர் தென்னிந்திய வரலாற்றாளர்களுள் குறிப்பிடத்தக்கவர்.
# க. அ. நீலகண்ட சாத்திரி

## வாழ்க்கைக் குறிப்பு

நீலகண்ட சாத்திரி திருநெல்வேலி மாவட்டத்திலுள்ள கல்லிடைக்குறிச்சி என்ற ஊரில் ஓர் ஏழை பிராமணக் குடும்பத்தில் பிறந்தவர். திருநெல்வேலி இந்துக் கல்லூரியில் இடைநிலை வகுப்பை (FA) முடித்து விட்டு மேற்படிப்பைச் சென்னை கிருத்துவக் கல்லூரியில் தொடர்ந்தார். முதுகலைப் பட்டத்தில் (எம்.ஏ) சென்னை மாநிலத்திலேயே முதல் மாணவனாகத் தேர்ச்சி பெற்றார். 1913 முதல் 1918 வரை இந்துக் கல்லூரியில் விரிவுரையாளராகப் பணிபுரிந்தார். 1918-20 காலகட்டத்தில் வாரணாசி இந்து பல்கலைக்கழகத்தில் வரலாற்றுப் பேராசிரியராக வேலை பார்த்தார். பிறகு 1929-இல் திருச்சி நேஷனல் கல்லூரியில் பேராசிரியராகப் பணிபுரிந்தார். அதே ஆண்டு சென்னை பல்கலைக்கழகத்தில் வரலாறு மற்றும் தொல்லியல் பேராசிரியராகப் சாக்கோட்டை கிருஷ்ணசாமி அய்யங்காருக்குப்பின் பதவியேற்று 1946 வரை பணிபுரிந்தார்.  
1952 முதல் 1955 வரை மைசூர் பல்கலைக்கழகத்தில் இந்தியவியல் பேராசிரியராக இருந்தார். 1954-இல் மைசூர் மாநிலத்தின் தொல்லியல் துறையின் கெளரவ இயக்குநராக நியமிக்கப்பட்டார். 1957 -1972 வரை இவர் யுனெஸ்கோவின் தென்னிந்தியப் பாரம்பரிய கலாச்சார நிறுவனத்தின் இயக்குநராகப் பணிபுரிந்தார். இவர் 1975-இல் காலமானார். தமிழ் வரலாற்றாளரான ஆ. இரா. வேங்கடாசலபதி, இருபதாம் நூற்றாண்டில் தமிழ் நாட்டின் சிறந்த வரலாற்றாளராக நீலகண்ட சாஸ்திரியைக் கருதுகிறார். 1915-இல் வங்காள வரலாற்றாளர் ஜாதுநாத் சர்க்கார், *கன்ஃபஷன்ஸ் ஆஃப் அ ஹிஸ்டரி டீச்சர்* (*மாடர்ன் ரிவ்யூ* இதழ்) என்ற கட்டுரையில் வட்டார மொழிகளில் வரலாற்றுப் படைப்புகள் அதிகம் இல்லை என்றும் வட்டார மொழிகளில் வரலாற்றுப் புத்தகங்கள் அவசியம் வெளிவர வேண்டும் மற்றும் வரலாற்றுப் பாடம் வட்டார மொழிகளில் பயிற்றுவிக்கப் பட வேண்டும் எனவும் குறிப்பிட்டிருந்தார். அப்போது திருநெல்வேலியில் ஆசிரியராக இருந்த நீலகண்ட சாஸ்திரி *தமிழைவிட ஆங்கிலம் தான் தன் கருத்துகளை எழுத வசதியாக இருப்பதாகவும் வட்டார மொழிகள் அந்த அளவுக்கு வளமானதாக இல்லாததுதான் அதற்குக் காரணம்* எனவும் சர்க்காரின் கருத்துக்கு மறுப்புத் தெரிவித்து செய்தித்தாளில் எழுதினார். சாஸ்திரியின் இக்கருத்துகள் சுப்பிரமணிய பாரதியின் வன்மையான கண்டனத்துக்குள்ளாயின.  
நீலகண்ட சாஸ்திரிக்கு ஆழமான தமிழ் அறிவு கிடையாது என்றும் தமிழ் இலக்கியங்களைச் ச. வையாபுரிப்பிள்ளையின் உரைகளின் துணையோடுதான் புரிந்து கொள்ள முடிந்தது என்றும் வேங்கடாசலபதி கூறுகிறார். இதனால் நீலகண்ட சாஸ்திரியால் காலமாற்றத்துக்கு ஏற்றவகையில் தமிழ் வார்த்தைகளுக்குப் பொருள் கொள்ள இயலவில்லை என்றும் அவர் கருதுகிறார். மேலும் சாஸ்திரியின் காலத்தில், தமிழ் நாட்டில் கிடைத்த ஆதாரங்களை வேறு களங்களில் உள்ள ஆதாரங்களோடு ஒப்பிட்டு ஆராயும் பழக்கம் வரலாற்றியலில் இருக்கவில்லை எனவும் அவர் கூறுகிறார்.
# க. அ. நீலகண்ட சாத்திரி

## எழுதிய நூல்கள்

இவர் தென்னிந்திய வரலாறுபற்றி 25 நூல்கள் எழுதியுள்ளார்.  
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-